jkorsvik/nowiki_second_scrape_merged huggingface dataset:
Jerry Cantrell

Jerry Fulton Cantrell jr. (født 18. mars 1966) er en amerikansk musiker. Han er gitarist og backingvokalist (noen tilfeller leadvokalist) i grunge-bandet Alice in Chains, men har også gjort seg bemerket som soloartist. Han står bak mesteparten av Alice in Chains' tekster. 
Cantrell dannet Alice in Chains sammen med Layne Staley i 1987, og bandet ble sammen med andre Seattle-band som Nirvana og Pearl Jam superstjerner på første halvdel av 1990-tallet.
Staleys narkotikaproblemer førte imidlertid til at Alice in Chains ble lagt på is i 1996. Frustrert over inaktiviteten, gav Cantrell ut soloalbumet Boggy Depot i 1998. Han har også gitt ut albumet Degradation Trip, som ble utgitt noen få måneder etter Staleys død i 2002, og er dedikert til Cantrells tidligere bandkamerat.


== Diskografi ==
OBS: Dette er Cantrells diskografi som soloartist. Se også Alice in Chains.

Boggy Depot (1998)
Degradation Trip (2002)


== Referanser ==


== Eksterne lenker ==
Offisielt nettsted 
(en) Jerry Cantrell – kategori av bilder, video eller lyd på Commons 
(en) Jerry Cantrell på Internet Movie Database 
(en) Jerry Cantrell hos The Movie Database 
(en) Jerry Cantrell på Apple Music 
(en) Jerry Cantrell på Discogs 
(en) Jerry Cantrell på MusicBrainz 
(en) Jerry Cantrell på Encyclopaedia Metallum 
(en) Jerry Cantrell på Encyclopaedia Metallum 
(en) Jerry Cantrell på Spotify 
(en) Jerry Cantrell på Songkick 
(en) Jerry Cantrell på Last.fm 
(en) Jerry Cantrell på AllMusic
Manuel Deodoro da Fonseca

Manuel Deodoro da Fonseca (født 5. august 1827 i Marechal Deodoro i Alagoas, død 23. august 1892 i Rio de Janeiro) var en militær og senere politiker i Brasil. I sin militære karriere var han med på å slå ned strandopprøret i Pernambuco i 1848 og deltok i trippelalliansekrigen mot Paraguay i årene 1864–1870.
Han etterfulgte keiser Pedro II, og ble den første presidenten etter at Brasil ble republikk i 1889.


== Se også ==
Brasils historie


== Referanser ==
Guildford Four

Guildford Four var en gruppe på fire personer – Paul Hill, Gerry Conlon, Patrick (Paddy) Armstrong og Carole Richardson – som ble feilaktig dømt etter at Det provisoriske IRA sprengte en bombe i byen Guildford i England i oktober 1974. Bomben drepte fem og skadet mer enn hundre mennesker. De fire satt fengslet i over 15 år.
Det fantes aldri bevis for at de fire hadde vært involvert i IRA, og de passet ikke profilen for terrorister i forhold til sin livsstil. Armstrong og Richardson bodde i et okkupert hus, og hadde vært noe involvert i narkotika og småkriminalitet.
Flere andre medlemmer av Gerry Conlons familie, blant annet hans far Giuseppe, hans tante og hans 14 og 16 år gamle søskenbarn, ble også fengslet for forbrytelser relatert til bombingen. Giuseppe Conlon døde etter fem år i fengsel, i 1980.Under rettssaken i Guildford hevdet de at de hadde blitt torturert av politiet inntil de signerte tilståelser. De ble allikevel dømt for mord, og fikk livsstidsstraffen som er obligatorisk for denne forbrytelsen i England. Dommeren uttrykte misnøye med at de ikke hadde blitt tiltalt for høyforræderi, som fortsatt kunne straffes med døden.
De fire anket under seksjon 17 i straffesaksankeloven av 1968, en lov som senere har blitt erstattet av en ny. Anken lyktes ikke. I 1987 sendte Innenriksdepartementet ut et memorandum hvor de skrev at det var lite sannsynlig at de fire var terrorister, men at det ikke fantes nok beviser for en ankesak.
I 1989 fant en detektiv som så gjennom saksaktene maskinskrevne notater fra Armstrongs politiavhør, som hadde blitt kraftig redigert. Noe var slettet og noe var lagt til, og rekkefølgen var endret. Disse notatene stemte med håndskrevne og maskinskrevne notater som ble lagt frem i retten, noe som antydet at det som ble lagt frem hadde blitt produsert etter redigeringen og ikke under og rett etter intervjuene slik politiet hadde sagt.
En ankesak ble dermed berammet i 1989. Overhodet for appelldomstolen, Lord Chief Justice, sa at politiet enten hadde

fullstendig fabrikkert de maskinskrevne notatene, endret dem for å gjøre dem mer effektive i retten, og så laget håndskrevne notater for å få det til å fremstå som avhørsnotater, eller
startet med ekte håndskrevne avhørsnotater, maskinskrevet dem, endret dem, og så laget nye håndskrevne notater.Uansett hadde politiet løyet, og konklusjonen var at man da ikke kunne stole på noe av bevisene, og de fire ble frikjent. Dommer mot andre familiemedlemmer ble forkastet to år senere.Paul Hill ble sittende i fengsel inntil 1994. Da ble en annen dom mot ham, for å ha myrdet en britisk soldat i Nord-Irland, også forkastet.
Gerry Conlons selvbiografi Proved Innocent ble i 1993 filmatisert som I fars navn, med Daniel Day-Lewis, Emma Thompson og Pete Postlethwaite i hovedrollene. Filmen vant både Oscar- og BAFTA-priser.
Den 9. februar 2005 gav den britiske statsministeren Tony Blair en offentlig beklagelse til familiene til elleve personer som ble dømt i denne saken og i forbindelse med en bombe i Woolwich.
Gerry Conlon døde den 21. juni 2014 av lungekreft.


== Referanser ==
Jon Øystein Flink

Jon Øystein Flink (født 30. september 1976) er en norsk forfatter som debuterte i 2003.


== Bøker ==
Mord i oppgangen, roman 2014
Roger, lyddikt 2010
Tre lyddikt fra Roger, essays, 2010
Sex, død og ekteskap, roman 2009 (også utgitt i Tsjekkia og Tyskland)
Direktøren og hans sekretær, drama 2008 (skrevet for Nrk Radioteatret)
Banjoland, noveller, 2005
Bort med den dagen da Jón ble født! roman 2004
 Ole-Kristian Oksrød, roman 2003


== Priser ==
Ungdommens kritikerpris 2009, for Sex, død og ekteskap
Hilmar Orud-prisen, 2005.


== Referanser ==


== Kilder ==
Presentasjon av Jon Øystein Flink i Forfatterkatalogen på Forfattersentrums nettsider


== Eksterne lenker ==
Jon Øystein Flink i Cappelen Forlag
Jon Øystein Flink i Cappelen Publisher
I fars navn

I fars navn er en irsk-britisk dramafilm fra 1993 regissert av Jim Sheridan. Filmen handler om Guildford Four, en gruppe som ble uskyldig dømt for en terroraksjon i England i 1975. Filmen følger dem fra tiden like før arrestasjonen og årene i fengsel, frem til frigivelsen i 1989. Manus er basert på selvbiografien til en av de dømte, Gerry Conlon.
Den ble meget godt mottatt av kritikerne og har fått så mye som 94 % på Rotten Tomatoes.Filmen ble tildelt Gullbjørnen ved Filmfestivalen i Berlin.


== Handlingsreferat ==
Gerry Conlon arbeider i Belfast, når sikkerhetsstyrker kommer dit med pansrede biler - og et opprør bryter ut. Gerrys far, Giuseppe Conlon, redder Gerry senere fra å bli straffet av IRA, og han blir sendt til London for å bo hos sin tante, Anne Maguire - for hans eget beste. I oktober 1974 får Gerry tilfeldigvis adgang til leiligheten til en prostituert, og han stjeler £ 700 han finner.
Den kvelden i Guildford, sør-vest for London, er det en eksplosjon på en pub som dreper fire soldater, og sårer 65 andre. Men Gerry har returnert til Belfast for å vise frem sine stjålne penger, og Conlon-hjemmet blir raidet av det britiske militæret og Royal Ulster Constabulary. De arresterer Gerry som en av de skyldige bak eksplosjonen på en pub. Han blir sendt med fly til det britiske fastlandet. Gerry og hans venn, Paul Hill, blir avhørt av politiet som torturerer og truer dem inntil begge endelig blir enige om å undertegne en tilståelse.
Giuseppe, som reiser til England for å hjelpe sønnen, bor hos slektningene til familien Maguire i London når alle sammen blir arrestert i desember 1974. I den påfølgende rettssaken blir familien (kjent som "Maguire Seven" inkludert Conlons far) dømt for støtte Guildford-bombingen på grunnlag av spor etter nitroglyserin. De får lange straffer i fengsel. Gerry som har tilstått, blir dømt til livsvarig fengsel. I fengsel blir Gerry kontaktet av Joe McAndrew, den virkelige gjerningsmannen for bombingen.
McAndrew forteller at han hadde tilstått ovenfor politiet, som deretter holdt tilbake denne informasjonen for å unngå at politiet ble satt i forlegenhet etter å ha fengslet en uskyldig mann. Gerry overtar kampen for rettferdighet når faren hans dør i varetekt. Hans sak blir offentlig og får støtte fra Dublin, Belfast og London. Advokat Gareth Peirce fremlegger bevis for at politiet hele tiden har løyet, blant annet om et vitne som hadde gitt Conlon alibi, og de forsøker å få dommen omgjort slik at Conlon endelig kan settes fri.


== Rollebesetning ==
Daniel Day-Lewis: Gerry Conlon
Emma Thompson: Gareth Peirce
Pete Postlethwaite: Giuseppe Conlon
John Lynch: Paul Hill
Beatie Edney: Carole Richardson
Mark Sheppard: Paddy Armstrong
Corin Redgrave: Robert Dixon


== Referanser ==


== Eksterne lenker ==
(en) I fars navn på Internet Movie Database 
(no) I fars navn hos Filmfront 
(no) I fars navn på NRK TV 
(sv) I fars navn i Svensk Filmdatabas 
(da) I fars navn i Danmark Nationale Filminstitut 
(fr) I fars navn på Allociné 
(nl) I fars navn på MovieMeter 
(en) I fars navn på AllMovie 
(en) I fars navn på Turner Classic Movies 
(en) I fars navn på Rotten Tomatoes
Nippflo

Nippflo er når tidevannet har den laveste flo. Fenomenet inntrer når tidevannskreftene fra månen og solen motvirker hverandre mest mulig. Dette skjer når månen og solen er 90° i forhold til hverandre sett fra jorden. Nippflo inntrer altså ved hver halvmåne, omtrent hver fjortende dag. Floen er spesielt lav dersom det i tillegg er høytrykk.


== Se også ==
Nippfjære
Springflo
Springfjære
Nippfjære

Nippfjære er når tidevannet har den høyeste fjære. Fenomenet inntrer når tidevannskreftene fra månen og solen motvirker hverandre mest mulig, som er når månen og solen er 90° i forhold til hverandre sett fra jorden. Nippfjære inntrer altså ved hver halvmåne, omtrent hver fjortende dag. Fjæren er spesielt høy dersom det i tillegg er lavtrykk.


== Se også ==
Nippflo
Springflo
springfjære
Springflo

Springflo er når tidevannet har den høyeste flo. Fenomenet inntrer når tidevannskreftene fra månen og solen virker mest mulig sammen, som er når månen, jorden og solen er omtrent på linje. Springflo inntrer altså ved hver nymåne og fullmåne, omtrent hver fjortende dag. Floen kan bli spesielt høy i kombinasjon med stormflo, altså at det i tillegg er lavtrykk og kraftig pålandsvind.


== Se også ==
Stormflo
Springfjære
Nippflo
Nippfjære
Springfjære

Springfjære er når tidevannet har den laveste fjære. Fenomenet inntrer når tidevannskreftene fra månen og solen virker mest mulig sammen, som er når månen, jorden og solen er omtrent på linje. Springfjære inntrer altså ved hver nymåne og fullmåne, omtrent hver fjortende dag. Fjæra er spesielt lav dersom det i tillegg er høytrykk.


== Se også ==
Springflo
Nippflo
Nippfjære
Trampbåt

Trampbåt (trampdamper/trampskip) betegner et handelsfartøy som går i trampfart, dvs fører den last som er å finne eller som tilbys til den rate det er mulig å oppnå til sitt bestemmelsessted. Varer som korn, kull, malm, sukker og trelast ble ofte ført på trampbåter. Lastens bestemmelsessted ble skipets neste anløpshavn og en trampbåt kunne i løpet av et år krysse samtlige verdenshav eller operere i et svært begrenset område – alt avhengig av tilbud, etterspørsel og timing. 
Trampbåtene var havets loffere i motsetning til linjebåtene som gikk i faste ruter mellom bestemte havner etter en fastlagt fartsplan. 
Ordet tramp kommer fra engelsk og betyr egentlig landeveistraver, landstryker, loffer.
Wey (Surrey)

Wey er også navnet på en annen elv, se Wey i Dorset.
Wey er en bielv til elven Themsen i sørøstlige England, for det meste i grevskapet Surrey, og begynner som to separate elver ved Alton og Liphook i Hampshire. De to møtes ved Tilford mellom Guildford og Farnham. Elven er navigerbar over en strekning på omkring 32 km, fra Godalming til Themsen ved Weybridge sørvest for London. Hovedelven er Tilling Bourne som flyter fra de vestlige skråningene av Leith Hill i Surrey vestover til et punkt rett sør for Guildford.
Navnet på elven, Wey, kan være avledet fra det angelsaksiske ordet Éa som betyr «elv». Kilden til den nordlige gren er Alton i Hampshire mens den sørlige grenen er ved Black Down, historisk Blackdown sør for Haslemere og ved siden av Gibbet Hill og Devil's Punch Bowl, ved siden av landsbyen Hindhead i midten. Ways oppsamlingsområde er på 904 km², og drenerer deler av Surrey, Hampshire og West Sussex.Elvens strøm og biologiske mangfold er godt studert med mange steder hvor det blir tatt prøver og nedtegnet data. Elven har i over tusen år vært en kilde for kraft til møller. Mange av disse er nedtegnet i Domesday Book (1086). Ved et tidspunkt var det 22 møller ved elven og enda flere ved dens bielver. Willey Mill var fortsatt i bruk i 1953.De 25 kilometerne til Guildford ble gjort navigerbare etter et vedtak i parlamentet i 1651. Arbeidet ble fullført i 1653, og tillot lektertransport til London. Forbedringer ble utført i 1671. I 1760 ble ytterligere 7 km gjort navigerbare, fram til Godalming. Elven har i deler av denne strekningen karakter av en kanal, og kalles også Godalming Navigation. Basingstokekanalen og Wey og Arun-kanelen ble senere anlagt for å koble Wey til kanalnettverket.
Kanaldelen var i privat eie frem til 1963. Deler av den ble gitt til National Trust i 1964, og resten i 1968. Det har ikke vært kommersiell trafikk siden 1983. National Trust har et besøkssenter i et tidligere verft i Guildford.


== Referanser ==


== Eksterne lenker ==
(en) River Wey, Surrey – kategori av bilder, video eller lyd på Commons 
River Wey and Godalming Navigations and Dapdune Wharf
River Wey Catchment Flood Warnings
Fjære

For den tidligere norske kommunen, se Fjære (Aust-Agder).
Fjære eller fjøre, (også kalt lavvann/lågvatn eller ebbe) er når tidevannet er på sitt laveste. Ved halvmåne er fjæren høyere enn normalt og kalles nippfjære, mens ved fullmåne og nymåne er fjæren lavere enn normalt og kalles springfjære. Fjære kan sies å være det motsatte av flo.
Enkelte steder i verden finnes tidevannsforskjeller som kan bli om lag 14 meter, mens noen få områder knapt har tidevannsforskjell.
Vi deler fjære opp i to hovedgrupper, bløtbunnsfjære og hardbunnsfjære.
Storfjære kan også kalles langfredagsfjære.
Fjære er også betegnelsen for området mellom laveste fjære og høyeste flo, tidevannssonen.
Lord Chief Justice (England og Wales)

Lord Chief Justice er etter reformen i 2005 tittelen på det høyeste dommerembetet i England og Wales.
Den første kjente innehaver av embetet var Robert de Brus, som hadde det fra 1268 til ca. 1274. Opprinnelig hadde hver av de tre domstolene som forvalter britisk lov sin egen Chief Justice. Embetene ble slått sammen i 1875.
Nord-Irland har sin egen Lord Chief Justice, mens Skottland har det tilsvarende embetet Lord President of the Court of Session.
Melilla

Melilla er en selvstyrt spansk eksklave som ligger omsluttet av Marokko på kysten av Nord-Afrika. Den ble forvaltet som en del av Málaga-provinsen før den ble autonom 14. mars 1995. Byen er en frihavn, og den viktigste inntektskilden er fiske.Marokko gjør krav på byen, sammen med den andre autonome byen Ceuta og en rekke spanske øyer. Disse områdene var aldri en del av Spansk Marokko, og Melilla har vært spansk siden 1497. Da den spanske kolonien fikk uavhengighet i 1956, fulgte ikke disse områdene med inn i den nye staten Marokko, som består av det tidligere Spansk Marokko og Fransk Marokko.


== Se også ==
Melillas flagg


== Eksterne lenker ==
Offisielt nettsted 
(en) Melilla – kategori av bilder, video eller lyd på Commons 
(en) Melilla – galleri av bilder, video eller lyd på Commons
Chiltern (distrikt)

Chiltern er et administrativt distrikt i det seremonielle grevskapet Buckinghamshire, England. Det har navn etter Chiltern Hills, som ligger i området. De viktigste byene er administrasjonssenteret Amersham og Chesham. Befolkningstallet for midten av 2014, basert på tall for 2011, er 93 972 innbyggere.


== Historie ==
Det ble opprettet den 1. april 1974 ved å slå sammen det urbane distriktet Chesham og det omliggende rurale distriktet Amersham. I 1988 ble det første rådet som tok opp husoverføringer (stock transfer). 4 650 hjem ble overført.


== Referanser ==


== Eksterne lenker ==
Offisielt nettsted 
(en) Chiltern District – kategori av bilder, video eller lyd på Commons
Reigate and Banstead

Reigate and Banstead er et administrativt distrikt i den østlige delen av Surrey, England. Administrasjonssenteret er Reigate.
Distriktet ble opprettet 1. april 1974, ved at Reigate ble slått sammen med Banstead og deler av Dorking and Horley landdistrikt. 


== Byer ==
Banstead
Chipstead
Earlswood
Horley
Merstham
Redhill, Reigate
Salfords
Tadworth


== Eksterne lenker ==
Offisielt nettsted
Norbert Geis

Norbert Geis (født 13. januar 1939) er en tysk politiker (CSU) fra Bayern. Han var fra 1987 til 2013 medlem av Forbundsdagen. Geis var justispolitisk talsmann for de konservatives (CDU/CSU) fraksjon i parlamentet.Norbert Geis var kjent for sine sterkt høyrekonservative synspunkter. Han markerte seg som motstander av homofili og partnerskapsloven. Opphevelsen av dommene mot homofile i perioden 1933–1945, som ble vedtatt med knapt flertall i 2002 mot CDU/CSU og FDPs stemmer, betegnet han som en skjensel.


== Referanser ==
Antroposentrisme

Antroposentrisme eller antroposentrisitet betegner et (eventuelt for sterkt) fokus på mennesket eller et (eventuelt for) menneskelig perspektiv.Et eksempel kommer fra miljøetikken, der det fins forskjellige måter å begrunne vern om naturmiljøet på.
En antroposentrisk begrunnelse er at miljøet må beskyttes fordi man i motsatt tilfelle vil risikere at mennesker blir skadelidende.
Det motsatte ville i dette tilfellet være en økosentrisk begrunnelse, der man tar utgangspunkt i at miljøet har en verdi i seg selv, og derfor ikke trenger å referere til mennesket.
En annen vanlig antroposentrisme er at evolusjon ofte fremstilles som en utviklingsrekke fra fisk via amfibium, krypdyr og ape til menneske.
Men dette er kun en (attpåtil svært forenklet) fremstilling av menneskets evolusjon, ikke av evolusjon som et fenomen som har frembragt millioner av ulike arter.


== Referanser ==
Alder

Alder betegner vanligvis tiden som har gått mellom en persons/organismes fødsel eller en gjenstands tilblivelse/produksjon og enten dens død/ødeleggelse eller nåtiden.
Ordet har flere spesialiserte betydninger:

Biologi:
Enkeltindivider
Alderdom
Aldersbestemmelse (biologi)
Aldring
Levealder
Aldersgrenser
Taksonomiske grupper
Alder (fylogenetikk)
Aldersbestemmelse (paleontologi)
Geologi:
Alder (geologi)
Aldersbestemmelse (geologi)
Jordens tidsaldre
Stamart

Stamarten eller siste felles stamfar til en taksonomisk gruppe er en art som har gitt opphav til hele gruppen.
Når en art deler seg i to ny arter, har den blitt til stamarten til disse to nye artene.
Samtidig omtales de to nye artene som hverandres søsterarter.
I og med at disse nye artene i sin tur kan gi opphav til nye arter, kan den opprinnelige enkelte arten bli stamarten til en stor gruppe.
På den annen side har også stamarter hatt sine stamarter (som de stammer fra).
Derfor snakker man ofte om en gruppes siste felles stamart for å fremheve at man mener den siste arten som alle gruppens medlemmer &#150; men ingen andre arter &#150; stammer fra.
Hver naturlige gruppe kan tilbakeføres på nøyaktig én siste felles stamart.
Motsatt er også alle naturlige gruppers siste felles stamart unik for dem.


== Se også ==
Art
Slektskap (evolusjon).
Søstergruppe

En søstergruppe eller søstertaxon er et systematisk begrep fra kladistikk, og viser til en gruppes nærmeste slektninger i et stamtre. Søstergrupper er enklest å vise med et kladogram:

Søstergruppen til A er B, tilsvarende er A søstergruppen til B. Disse to, sammen med alle etterkommere etter deres siste felles stamfar, utgjør en «clade», en monofyletisk gruppe. Søstergruppen til denne gruppen er C. Hele kladogrammet vil være en del av et større tre med enda flere søstergrupper. I henhold til kladistisk standard kan A, B, C være enkelteksemplarer, arter eller grupper. I de tilfellene der de er arter, vil gjerne uttrykket søsterarter bli brukt.
Uttrykket «søstergruppe» brukes alltid i forhold til en fylogenetisk analyse. Bare grupper som er med i analysen vil bli kalt søstergrupper. Et vanlig brukt eksempel er fugler, som er søstergruppen til krokodiller. Dette er imidlertid bare riktig dersom man kun vurderer nålevende grupper. Fuglenes familietre har sine røtter blant dinosaurene, et tre med en rekke sidegreiner før man kommer ned til siste felles stamfar mellom fugler og krokodiller. Regner man med disse gruppene er krokodiller og fugler slett ikke hverandres søstergrupper. Begrepet søstergruppe er derfor en relativt begrep, og har som forutsetning at den utgjør den nærmeste slektningen eller gruppen av slektninger blant de gruppene, artene eller enkelteksemplarene som er med i analysen.


== Se også ==
slektskap (evolusjon)
stamart


== Referanser ==
Nathuram Godse

Nathuram Godse (født 19. mai 1910 i Baramati i Britisk India, død 15. november 1949) var en indisk hinduaktivist kjent for drapet på Mahatma Gandhi.
Han brukte en pistol av modellen Beretta 1934 med kaliber .380. Mordet skal ha vært motivert av Gandhis rolle under delingen av India og Pakistan. Godse ble henrettet i 1949.


== Referanser ==


== Eksterne lenker ==
Intervju med Gopal Godse Arkivert 20. februar 2011 hos Wayback Machine.
Kvastfinnefisker

Kvastfinnefiskene er en gruppe kjøttfinnefisker som er nærmere beslektet med lungefiskene og de landlevende virveldyrene enn med andre fisker. I tidligere tider var kvastfinnefiskene en stor og artsrik gruppe, men i dag finnes det bare to arter, som begge lever på dypt vann og regnes som levende fossiler.
De er kjennetegnet ved muskuløse, kvastformede finner. Bryst- og bukfinnene begynner med kun én finnestråle ved skulder- respektive bekkenbeltet (mens det er mange finnestråler hos de strålefinnede fiskene). Denne finnestrålen er homolog med menneskets overarms- og lårbein.

Helt siden 1800-tallet har man hatt kjennskap til kvastfinnefiskene, men kun fra fossilfunn.
Ut ifra disse visste man at kvastfinnefisker var en artsrik gruppe mellom devon og kritt, dvs. for mellom 360 og 60 millioner år siden. Men arten har røtter fra så mye som 410 millioner år siden.
Etter det, trodde man, hadde gruppen dødd ut.
Derfor var det en stor sensasjon da man oppdaget et levende eksemplar, blåfisken.
Denne omtales av den grunn som et levende fossil.


== Blåfisken ==
Blåfisken (Latimeria chalumnae) lever nær havbunnen ved Komorene.
Lokale fiskere har lenge kjent til arten som en sjelden bifangst.
Men for vitenskapen ble den først kjent da et eksemplar ble fanget utenfor Sør-Afrikas østkyst i 1938 og oppdaget av en zoolog på det lokale fiskemarkedet.
Den ble raskt identifisert som en kvastfinnefisk og ble beskrevet i 1939 som Latimeria chalumnae.
(Navnet henviser til oppdageren, Marjorie Courtenay-Latimer, og elven Chalumna, som munner i nærheten av fangststedet.)


== Latimeria menadoensis ==
I 1998 ble det oppdaget et nytt eksemplar ved den indonesiske øya Sulawesi.
Denne ligner meget på blåfisken i både kroppsbygning og levevis.
Likevel ble den i 1999 beskrevet som en ny art, Latimeria menadoensis, fordi den avviker i noen små trekk (f.eks. er den brun) og fordi havstrømningene i Det indiske hav ikke gjør det sannsynlig at det fins kontakt mellom populasjonene ved Komorene og Indonesia.
Genetiske analyser har vist at artene har skilt lag for mellom to og fem millioner år siden.


== Eksterne lenker ==
(en) Kvastfinnefisker – oversikt og omtale av artene i WORMS-databasen 
(en) Kvastfinnefisker i Encyclopedia of Life 
(en) Kvastfinnefisker i Global Biodiversity Information Facility 
(no) Kvastfinnefisker hos Artsdatabanken 
(en) Kvastfinnefisker hos Fossilworks 
(en) Kvastfinnefisker hos ITIS 
(en) Kvastfinnefisker hos NCBI 
(en) Kategori:Coelacanthiformes – bilder, video eller lyd på Wikimedia Commons 
Coelacanthiformes – detaljert informasjon på Wikispecies 
(en) Family Latimeriidae - Gombessa - FishBase